





**POIM 2014-2020**

**DIRECȚIA GENERALĂ ORGANISMUL INTERMEDIAR PENTRU TRANSPORT**

**Semnare contract de finanțare pentru proiectul**

**“Achiziție autospeciale PSI și sistem integrat pentru controlul de securitate”**

MINISTERUL TRANSPORTURILOR INFRASTRUCTURII ȘI COMUNICAȚIILOR, în calitate de Organism

Intermediar pentru Transport și S.N AEROPORTUL INTERNAȚIONAL TIMIȘOARA – TRAIAN VUIA S.A, în calitate de beneficiar al finanțării nerambursabile alocate în cadrul POIM 2014-2020, au încheiat, în data de 1 octombrie 2020, Contractul de Finanțare pentru proiectul **“Achiziție autospeciale PSI și sistem integrat pentru controlul de securitate”.**

Obiectivul general al proiectului este dezvoltarea infrastructurii de transport a Aeroportului

Internaţional Traian Vuia Timişoara prin achiziționarea unor echipamente moderne de securitate şi de siguranță PSI, în vederea asigurării unui trafic aerian extins, în condiţii de maximă siguranţă şi a unui grad de securitate adecvat, în acord cu reglementările europene şi naţionale în domeniul transportului aerian, prin conformarea cu prevederile Regulamentului UE nr. 139/2014.

Valoarea totală a proiectului este de 48.227.999,47 lei (inclusiv TVA).

Valoarea eligibilă a proiectului **“Achiziție autospeciale PSI și sistem integrat pentru controlul de securitate”** este de 34.327.218,94 lei din care 29.178.136,10 lei (85%) reprezintă contribuție FEDR, 5.149.082,84 (15%) lei reprezintă valoarea cofinanțării eligibile a beneficiarului care este asigurată prin bugetul MTIC.

Perioada de implementare a Proiectului este de 36 luni, respectiv între data 01.08.2018 și 31.07.2021.

*Proiect cofinanțat din Fondul European de Dezvoltare Regională prin Programul Operațional Infrastructură Mare 2014-2020*